Kau Ilhamku

**"Kau Ilhamku"** ialah lagu yang dirakamkan dan dipersembahkan oleh penyanyi Malaysia Man Bai, dikeluarkan pada 1995 sebagai single pertamanya untuk album studio pertama Man Bai yang menggunakan namanya sebagai tajuk album. Lagu ini menjadi lagu terkenal Man Bai sekali gus melancarkan kerjaya solonya. Ia telah dianggap sebagai "lagu inspirasi".

Pada tahun 2015, beliau telah bekerjasama dengan beberapa artis dalam single "*Kau Ilhamku - All Stars*", dan pada tahun 4 Disember 2020, "*Kau Ilhamku 2020*" dinyanyikan semula bagi menyambut ulang tahun ke-25 lagu tersebut.

## Penerbitan
Selepas kumpulan Gersang dibubarkan pada 1993, Man Bai mengambil cuti dari kerjaya muzik kerana masalah tonsil yang dihadapinya. Bermula dari situ, beliau mendapat idea untuk merakamkan lagu "Kau Ilhamku". Beliau diberikan demo lagu tersebut oleh Asmin Mudin. Dalam temubual pada 2013, Man Bai mengatakan lagu itu diterbitkan sebagai tanda syukur kepada Tuhan sebagai sumber ilhamnya, beliau berkata: "Tanpa Tuhan, siapalah saya. Apa sahaja yang ingin kita capai dalam hidup, sama ada kita berjaya atau gagal, paling penting untuk bersyukur kepada Tuhan".

## Sambutan
"Kau Ilhamku" dikeluarkan sebagai single pertama Man Bai untuk album solo pertamanya yang menggunakan namanya sebagai tajuk album. Lagu ini melancarkan kerjaya solo Man Bai dan telah dianggap sebagai "lagu inspirasi".

Ia juga telah digunakan sebagai runut bunyi filem pada tahun 1997 bertajuk *[[Layar Lara]],* arahan Shuhaimi Baba.

Lagu ini telah dikenali dengan popularitinya merentasi pelbagai kaum di Malaysia. Statusnya sebagai "lagu karaoke" adalah salah satu faktor yang menyumbang kepada daya tarikannya yang lebih meluas, termasuk dalam kalangan pendengar yang kurang fasih dalam bahasa Melayu.

## Versi ''"Kau Ilhamku All-Stars"''
Pada tahun 2015, versi baru untuk "*Kau Ilhamku*" telah diterbitkan dan telah dilancarkan oleh Yonder Music dengan kerjasama syarikat telekomunikasi Malaysia Celcom Axiata. Single ini telah dinyanyikan secara kolaborasi antara para artis dari Malaysia dan Indonesia. Ia juga digunakan dalam iklan Celcom.

Artis dari Malaysia

* Man Bai
* Siti Nurhaliza
* Too Phat
* Joe Flizzow
* Jaclyn Victor
* Yuna
* Elizabeth Tan
* SonaOne
* Natasha Ines Wah Idris
* Russell Curtis

Artis dari Indonesia

* Cita Citata
* Ariel Noah
* Afgansyah Reza

## Versi "Kau Ilhamku 2020"
Man Bai melalui Universal Music Malaysia telah mengeluarkan versi ulang tahun ke-25 untuk lagu hitnya pada tahun 1995. "*Kau Ilhamku 2020"* diterbitkan dengan kerjasama Mac Chew, menampilkan susunan muzik baru yang mengetengahkan piano, seruling, dan biola. Sebuah video muzik yang memberi penghormatan kepada artis-artis berpengaruh seperti P. Ramlee, Sudirman Arshad, Freddie Mercury, dan Eddie Van Halen turut mengiringi pelancaran tersebut.

Video muzik baru telah dilancarkan di Youtube pada 4 Disember 2020, dan setakat Februari 2024, video *"Kau Ilhamku 2020"* telah mencapai 282,364 tontonan di laman tersebut.

## Versi Bahiyya Haneesa
Pada tahun 2021, "Kau Ilhamku" telah dirakamkan semula dalam versi acapella oleh kumpulan Bahiyya 

Haneesa. Versi baharu lagu ini digubah dan ditulis oleh Afif, Pedang dan Payung. Muzik video untuk "Kau Ilhamku" versi Bahiyya Haneesa telah dikeluarkan di akaun YouTube rasmi kumpulan ini pada 9 Julai 2021.

### Tenaga kerja

* Bahiyya Haneesa
* Afif Tirmizie - komposer
* Pedang - komposer, penulis lirik
* Payung - komposer, penulis lirik

## Nota kaki


## Rujukan

## Pautan luar
*